नई दिल्ली/टीम डिजिटल। गोवंश पर मॉब लिंचिंग जैसी घटनाओं के चलते पहले ही सुर्खियों में चल रहे राजस्थान में गौ-तस्करी की एक बड़ी घटना सामने आई है। घटना राजस्थान के भरतपुर की है, जहां देर रात गौ-तस्करों की पुलिस से मुठभेड़ हो गई। पुलिस से सामना होते ही गौ-तस्कर फायरिंग करते हुए ट्रक छोड़कर भाग खड़े हुए।

पढ़ें, आखिर क्यों बार-बार उत्तर प्रदेश का रुख कर रहे हैं PM मोदी

देर रात की इस घटना में आगरा-जयपुर नेशनल हाईवे पर सारस चौराहे केे पास एक ट्रक पुलिस बैरियर तोड़कर आगरा की ओर भाग निकला। इसके तुरंत बाद हरकत में आई पुलिस ने जिले में नाकेबंदी कर दी। तभी पुलिस से सामना होने पर ट्रक में सवार गौ-तस्करों ने पुलिस पर फायरिंग शुरु कर दी और ट्रक को लेकर जंगल की तरफ भागने की कोशिश करने लगे।

हालांकि, आगे जाकर गाेवंश से भरा ट्रक जंगी के नगला के निकट सड़क किनारे कीचड़ में फंस गया, जहां पुलिस को पीछे आते देख गौ-तस्कर गाड़ी छोड़कर फरार हो गए। इस दौरान पुलिस उनके पीछे लगी रही पर अततः गौ-तस्कर रात के अंधेरे का फायदा उठाकर भाग निकलने में कामयाब रहे। अभी तक उनकी तलाश जारी है।

संसद में बोले गृहमंत्री- रोहिंग्या शरणार्थी नहीं, बल्कि अवैध प्रवासी, भेजे जाएंगे म्यामार

बाद में पुलिस ने ट्रक जब्त कर गोवंश को आजाद कराया, जिसमें से कुछ गोवंश मृत पाए गए। रूपवास थानाधिकारी मदन मीणा के अनुसार गौ-तस्करी किए जाने की सूचना पुलिस कंट्रोल रूम से मिली थी। माना जा रहा है कि फरार गौ-तस्कर उत्तर प्रदेश की आेर भागे हैं।

घटना के बारे में बात करते हुए एएसपी प्रकाश चंद्र शर्मा ने बताया कि पुलिस ने सूचना मिलते ही गौ तस्करों को पकड़ने की कोशिश की, लेकिन गौ तस्करों के ट्रक ने कई बार पुलिस नाकेबंदी को तोड़ा और फरार हो गए। फिलहाल, बरामद किए गए गोवंश को गौशाला भेज दिया गया है। जबकी, मृत पाए गए करीब 13 गोवंश का पोस्टमार्टम कराया जा रहा है।

Hindi News से जुड़े अपडेट लगातार हासिल करने के लिए हमें फेसबुक पर ज्वॉइन करें, ट्विटर पर फॉलो करें।हर पल अपडेट रहने के लिए NT APP डाउनलोड करें। ANDROID लिंक और iOS लिंक।